## Odluka o izdavanju obveznica za prikupljanje sredstava za obnovu Republike Hrvatske

### NN 65/1991 (4.12.1991.), Odluka o izdavanju obveznica za prikupljanje sredstava za obnovu Republike Hrvatske

# VLADA REPUBLIKE HRVATSKE

Na temelj u članka 1. Zakona o ovlaštenju Vlade Republike Hrvatske za
donošenje uredbi kojima će uređivati pojedina pitanja iz djelokruga Sabora
Republike Hrvatske ("Narodne novine", broj 39/91 i 53A/91) ,
Vlada Republike Hrvatske na sjednici održanoj 2. prosinca 1991. godine
donijela je

## UREDBU

### o izdavanju obveznica za prikupljanje sredstava za obnovu Republike Hrvatske

Članak 1.

Radi osiguranja sredstava neophodnih za financiranje obnove gospodarskih,
sakralnih objekata i ostalih kulturnih dobara uništenih ratnim razaranjima
te stvaranja uvjeta za povratak prognanika u njihove domove, Republika
Hrvatska izdaje obveznice za obnovu Hrvatske (u daljem tekstu: obveznice)
u iznosu od jedne milijarde njemačkih maraka.

Obveznice glase na njemačku marku (DEM) , američki dolar (USD) , kanadski
dolar (CAD) i australski dolar (AUD) , s tim da ukupna nominalna vrijednost
svih serija obveznica utvrđena po tečaju valute na koju glase obveznice
i njemačke marke na dan izdavanja obveznica, ne može prijeći iznos iz stavka
1. ovoga članka.

Članak 2.

Obveznice glase na donosioca.

Obveznice mogu pribavljati domaće i strane pravne i fizičke osobe.

Članak 3.

Obveznice se izdaju u apoenima:

- 100, 500, l000, 5000 i 10.000 DEM

- 100, 500, 1000 i 5000 USD .

-·100, 500,1000 i 5000 CAD

- 100, 500,1000 i 5000 AUD.

Članak 4.

Obvezniee se izdaju s rokom isplate od 5 gođina i amortiziraju se putem
10 anuitetskih kupona koji dospijevaju za plaćanje polugodišnje s tim da
prvi anuitetski kupon dospijeva za naplatu nakon proteka dvije godine od
dana izdavanja pojedine serije obveznica.

Članak 5.

Na obveznice se plaćaju kamate u visini kamata koje imaju državne obveznice
u zemljama na čiju valutu glase obveznice na dan njihova izdavanja, uvećane
za 1%-tni poen.

Kamate iz stavka 1. ovoga članka za vrijeme počeka pripisuju se glavnici
tako da nominalni iznos obveznice uvećan za kamate čini osnovicu za utvrđivanje
visine iznosa anuitetskog kupona.

Članak 6.

Obveznice se na teritoriju Republike Hrvatske mogu uplatiti u domicilnoj
valuti Republike Hrvatske i u valuti na koju glasi obveznica ili u drugoj
konvertibilnoj valuti.

Obveznice uplaćene u domicilnoj valuti Republike Hrvatske, nose oznaku
"Uplaćeno u domaćoj valuti".

Uplata obveznica u domaćoj valuti obavlja se po srednjem tečaju za njemačku
marku na deviznom tržištu na dan uplate.

Ako se uplata obavlja u stranoj konvertibilnoj valuti, a to nije valuta
na koju obveznica glasi, preračunavanje se obavlja na dan uplate po srednjem
tečaju na devznom tržištu za tu valutu u odnosu na valutu na koju obveznica
glasi.

Članak 7.

Isplata dospjelih iznosa po obveznici obavlja se u valuti na koju glasi
obveznica ili na zahtjev imaoca obveznice u domicilnoj valuti Republike
Hrvatske.

Ako se isplata obveznice obavlja u valuti različitoj od valute na koju
glasi obveznica isplata se obavlja po tečaju na dan isplate utvrđenom na
način iz stavka 4. članka 6. ove uredbe.

Članak 8.

Sredstva ostvarena prodajom obveznica uplaćuju se na posebni račun a
koriste se isključivo za namjene iz članka 1. ove uredbe, na način i pod
uvjetima koje utvrdi Vlada Republike Hrvatske.

Vlada Republike Hrvatske imenuje Komisiju koja se brine o izdavanju
i distribuciji obveznica u zemlji i inozemstvu i provodi nadzor nad korištenjem
sredstava prikupljenih izdavanjem obveznica.

Komisija se sastoji od sedam članova koji se imenuju iz rada javnih
i znanstvenih djelatnika te zastupnika Sabora Republike Hrvatske.

Komisija svakih šest mjeseci podnosi Vladi i Saboru Republike Hrvatske
izvješće o korištenju sredstava.

Članak 9.

Vlasnici obveznica mogu u postupku pretvorbe poduzeća u društvenom vlasništvu
koristiti obveznice kao sredstvo plaćanja prilikom otkupa dionica i/ili
udjela u tim poduzećima.

U slučaju da cijena dionica ili udjela iz prethodnog stavka ovog članka
bude izražena u valuti koja je različita od valute na koju glase obveznice,
plaćanje se računa po tečaju iz stavka 4. članka 6. ove uredbe.

Kada su predmet kupnje dionice ili udjeli u poduzećima u postupku pretvorbe
društvenih poduzeća ili su te dionice ili udjeli preneseni na Hrvatski
fond za razvoj kod plaćanja obveznicama priznaje se popust u iznosu od
10% (deset posto) .

Državljanima Republike Hrvatske u inozemstvu i iseljenicima, kada obveznicama
plaćaju dionice ili udjele u poduzećima u postupku pretvorbe društvenih
poduzeća.ili su te dionice ili udjeli preneseni na Hrvatski fond za razvoj,
uz popust iz stavka 3. ovoga članka priznaje se i popust u visini 20%.
ako to pravo nisu ostvarili prema propisima o pretvorbi društvenih poduzeća.

Članak 10.

Pravnim i fizičkim osobama - kupcima obveznica smanjuje se na teritoriju
Republike Hrvatske osnovica za plaćanje poreza na dobit za godinu u kojoj
su uplatili obveznice za 5% (pet posto) od nominalne vrijednosti kupljenih
obveznica.

Fizičkim osobama - kupcima obveznica smanjuje se na teritoriju Republike
Hrvatske osnovica za plaćanje poreze na ukupni prihod građana za godinu
u kojoj su uplatili obveznice za 10% (deset posto) od nominalne vrijednosti
kupljenih obveznlca.

Institucije koje vrše primarnu distribuciju obveznica izdavat će fizičkim
i pravnim osobama koje uplate obveznice potvrde o uplati koje će služiti
kao osnova za oslobođenje od poreza u skladu sa stavcima 1. i 2. ovog članka.

Članak 11.

Sredstva za isplatu obveznica osiguravaju se svake godine u proračunu
Republike Hrvatske u godini njihova dospjeća.

Članak 12.

Poslove u svezi s izdavanjem i primarnom distribucijom obveznica na
teritoriju Republike Hrvatske obavljaju banke sa sjedištem u Republici
Hrvatskoj i Služba društvenog knjigovodstva Hrvatske na temelju ugovora
koji u ime Republike Hrvatske zaključuje ministar financija.

Članak 13.

Poslove u svezi s izdavanjem i primarnom distribucijom obveznica izvan
teritorija Republike Hrvatske obavlja institucija koja se bavi ovakovim
poslovima na temelju ugovora koji u ime Republike Hrvatske zaključuje ministar
financija.

Članak 14.

Mintstar financija ovlašten je za donošenje odluke o cijeni po kojoj
će se obveznice prodavati tijekom primarne distribucije, u slučaju da se
ta cijena razlikuje od nominalne vrijednosti obveznica.

Članak 15.

Potraživanja iz obveznica zastarijevaju u roku od 3 (tri) godine od
dana dospijeća na naplatu.

Članak 16.

Ovlašćuje se ministar financija da odredi ukupan iznos pojedine serije
obveznica iz članka 1. ove uredbe, broj obveznica u seriji, oblik i sadržaj
obveznice i donosi potanje propise za provedbu ove uredbe.

Članak 17.

Ova uredba stupa na snagu danom objave u "Narodnlm novinama".

Klasa: 361-07/91-01/05

Urbroj : 5030105-91-2

Zagreb, 2. prosinca 1991.

Predsjednik

**dr. Franjo Gregurić, v. r.**

Uredba, NN 65/1991-1671
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)